alibayram/wikipedia-40-langs huggingface dataset:
مغاره

المغاره (انجليزى: cave) او الكهف هيا مكان طبيعى تحت الارض واسع كفايه علشان دخول البشر بتتشكل فى الغالب طبيعى بسبب عوامل الزمن و التعريه او الزلازل و غيرها على مدار ملايين السنين.

بتختلف الكهوف فى الحجم و بتتكون من عمليات جيولوجيه مختلفه زى العمليات الكيميائيه و التعريه بالميه و القوى التكتونيه و الكائنات الحية الدقيقه و الضغط و التأثيرات الجويه. ممكن تطبيق تقنيات التأريخ النظيرى على رواسب الكهوف لتحديد الجدول الزمنى للاحداث الجيولوجيه اللى شكلت الكهوف الحاليه.

علم الكهوف هوا علم استكشاف و دراسة كل جوانب الكهوف و بيئتها و ممكن طكان يكزن اسم لزيارة الكهوف أو استكشافها بغرض الترفيه او التنقيب.

شوف كمان 
 ليستة كهوف العالم

اقرا اكتر 
 دليل كهوف الأعضاء من جمعية الكهوف الوطنيه (بالانجليزى)
 اعمق الكهوف في العالم  (بالانجليزى)
 اطول كهوف العالم  (بالانجليزى)
 قاعدة بيانات الكهوف العالميه (بالانجليزى)
 قاعدة بيانات ويكي الكهوف العالمية اللى عملها رواد الكهوف (بالانجليزى)
 اشهر الكهوف في العالم  (بالانجليزى)

لينكات برانيه

مصادر 

 

جغرافيا
عيد الشهيد

عيد الشهيد كان عيد مصرى فى العصر المملوكى ، له خلفيه دينيه مسيحيه ، لكن كان بياخد شكل مهرجان كبير كل المصريين كانوا بيشاركوا فيه بغض النظر عن ديانتهم و طبقاتهم. العيد ده كان بيتعمل على شط النيل فى شبرا الخيمه يوم 8 بشنس ، و شبرا الخيمه كانت معروفه باسم شبرا الشهيد و شبرا البلد.

سبب المهرجان ده إن المسيحيين المصريين كانوا بيقولوا إن مية النيل مش ممكن تزيد من غير ما يجيبوا صباع واحد قديس شهيد كان محطوط فى علبه فى كنيسه فى شبرا دى ويغسلوه فى النيل. فى يوم العيد كان المسيحيين بيروحوا على هناك من كل نواحى مصر ويخرج معاهم سكان القاهره ويتجمعوا و يحطوا خيام على شط النيل فى شبرا دى ، و بسبب الخيام اللى كانت بتتحط هناك اتسمت شبرا الخيام و بقت شبرا الخيمه . و كان بييجى المغنيين والرقاصين والعربان ويدق الطبل وتلعلع المزامير وتسهر الناس وتعربد.

فى سنة 1301 منع السلطان بيبرس الجاشنكير الإحتفال بالعيد ده بسبب خروج المحتفلين عن النظام ، لكن السلطان الناصر محمد بن قلاوون اللى كان معروف بالتوليرانسيه و حبه للمهرجانات والإحتفالات رجعه سنة 1337 ، وبعدين اتمنع خالص سنة 1353 وقت فترة حكم السلطان ناصر الدين حسن.

فهرست وملحوظات

مراجع 
 ابن تغري: النجوم الزاهرة فى ملوك مصر و القاهرة (16 جزء)، دار الكتب و الوثائق القومية، مركز تحقيق التراث، القاهرة 2005
 المقريزي : السلوك لمعرفة دول الملوك (9أجزاء) ، دار الكتب، القاهرة 1996.
 قاسم عبده قاسم (دكتور) : عصر سلاطين المماليك - التاريخ السياسى والاجتماعى، عين للدراسات الانسانية والاجتماعية، القاهرة 2007.

شهيد
شهيد
شهيد
شهيد
عيد وفاء النيل

وفاء النيل معناه ان النيل وفى بالميه الكافيه وقت فيضانه فى مصر. على مر التاريخ لعب النيل دورا كبيرا فى حياة المصريين. فى مصر القديمه قدس النيل بإعتباره مصدر الحياه والخير فى مصر. رمز المصريين القدامى للنيل باله سموه الاله حابى تخيلوه على هيئة رجل جسمه قوى و له صدر بارز و بطن ضخمه كرمز لاخصابه ، وأحيانا شبهوه بالاله اوزوريس و كانو يعتقدون ان فيضان النيل على ارض مصر كل سنه ينبت الزرع الاخضر كما أن زواج الاله اوزوريس من ايزيس اثمر حورس. وبما أن الاله حابى كان مزاجه متقلب ، مرة يرضى فيكون فيضانه بمنسوب مناسب ، و مرة يغضب فيرسل فيضانا عاليا يهدد بإغراق الاراضى او فيضان منخفض فيهدد الناس بالمجاعه  علشان كده كان لابد من ارضائه بالذبائح و الهدايا و الاعياد للاحتفال بوفائه. بالنسبه لأسطورة عروس النيل لا احد يعرف اذا كانت موجوده فعل او لا او ان كان ليها اصل مصرى. الاسطوره تقول ان كل سنه المصريين كانو يرمون عروسا حية فى النيل ليرضوه ، لكن المؤكد ان الاسطوره هى مجرد حكاية نسبت لمصر خظأ لإن الثابت تاريخى ان ديانة المصريين ما كانت تسمح بتقديم قرابين بشريه. ومن الاسطوره جت حكاية العروس الخشبية والحكايات الخياليه الغير مؤكده تاريخياً.

المؤكد ان احتفال المصريين بعيد وفاء النيل فى العصور الوسطى كان احتفالا كبيرا من اكبر اعياد مصر ، كتب عنه ووصفه مؤرخين مصر فى العصور الوسطى.

عيد وفاء النيل فى العصور الوسطى 

ابن إياس وصف ليله من ليالى القاهره المملوكيه المحتفله بالنيل اللى خرجت فيها دهبية سلطان مصر و عامت من بولاق وهى متزينه بالورد والأعلام واستقبلوها الامرا بالطبل والزمامير عند مقياس فيضان النيل و وصفها بإنها كانت ليله من ليالى القاهره لا تنسى وقال فيها : " من بر مصر ومقياس يقابله .. كان التقابل بين النور والنور ".
 و حديثاً قد تم تقديم افلام عن وفاء النيل و عرائسه مثل فيلم "عروس النيل" 
للبنى عبد العزيز و رشدي أباظة و فى العاده ما يتم الاحتفال به فى الاسبوعين الاولين من شهر اغسطس و خاصة يوم 15 اغسطس من كل عام.

مصادر 
 ابن إياس: بدائع الزهور فى وقائع الدهور ، تحقيق محمد مصطفى، الهيئة المصرية العامة للكتاب، القاهرة.
 ابن أيبك الدوادارى : كنز الدرر وجامع الغرر، مصادر تأريخ مصر الاسلامية، المعهد الألمانى للآثار الاسلامية، القاهرة 1971.
 مختار رسمى ناشد ، فضل الحضارة المصرية على العلوم، الهيئه المصرية العامة للكتاب، القاهرة 1973.
 المقريزى : المواعظ والاعتبار بذكر الخطط والآثار ، مطبعة الادب، القاهرة 1968.

وفاء النيل
وفاء النيل
وفاء النيل
وفاء النيل
عيد النيروز القبطى

عيد النيروز ، هو عيد راس السنه القبطيه و هوه أول يوم فىالسنه القبطيه .عيد النيروز بيوافق أول شهر توت. توت هوه أول شهور السنه القبطيه.1 توت = 11 سپتمپر

ميعاد عيد النيروز 
أول السنه القبطيه = 1 توت = 11 سپتمبر

أصل اللفظ 
كلمة نيروز جت من الكلمه المصريه القبطيه (نيوس رومپى) (nyos rompe ) يعنى السنه الجديده . (نيوس يعنى جديد . رومپى يعنى سنه ) و اتحورت الكلمهلنيروز . أو من الكلمه المصريه القبطيه (نى اييرو) = الأنهار (ni eiero (نى = ال للجمع . اييرو = نهر). و اتحورت الكلمهلنيروز.
أما عن "ال نوروز أو النيروز الفارسى فمعناها النهارده الجديد (نو = جديد , روز = يوم) و هو عيد الربيع عند الفرس وميعاده فى مارس و دا غير ميعاد النيروز القبطى (المصرى) فى سپتمبر . اختلاف ميعاد النيروز القبطى (المصرى) فى سپتمبر عن  النيروز الفارسى فى مارس يثبت ان الأقباط ( المصريين) ما اخدوش عيد النيروز من الفرس و غيرهم. دا غير انه ثابت من الآثار الفرعونيه ان المصريين القدام بيحتفلو بعيد النيروز من زمان اوى من ايام الفراعنه قبل غيرهم ما يحتفل بيه .

عيد النيروز عند المصريين القدام 
كان الفلاح المصرى القديم بيتبع التقويم القبطى المعروف دلوقت فى زراعته. و لأهمية الزراعه عند المصريين اختارو أول توت كبدايه للسنه المصريه عشان بيوافق اكتمال موسم فيضان النيل. و هو الموسم اللى بيعم فيه الخير و البركه ع الجميع و تزيد فيه خصوبة الأرض و تتضاعف المحاصيل. موسم فيضان النيل المصريين القدام كانو بيسموه اخيت Akhet.

عيد النيروز عند الأقباط 
ومع عصر الامبراطور دقلديانوس -و هو  من أقسا عصور الاضطهاد ضد المسيحيين ايام الرومان - احتفظ المصريين بمواقيت و شهور سنينهم اللى بيعتمد الفلاح عليها فى الزراعه مع تغيير عدد السنين و تصغيره عشان يخلو السنه الاولانيه لحكم دقلديانوس يعنى 284 ميلاديه = 1 قبطيه = 4525 توتيه (فرعونيه)، ومن هنا ارتبط النيروز بعيد الشهدا عند الاقباط . و فى الأيام دى الاقباط كانو بيخرجو فى الوقت دا للحتت اللى دفنو و خبو فيها الشهدا عشان يذكروهم. بيحتفل الأقباط بعيد النيروز لغاية دلوقتى فيعتبر عيد النيروز هو أقدم عيد لأقدم أمه.

عيد النيروز فى عصر المماليك 
و يذكر المقريزي اللى عاش فى عصر المماليك مظاهر الاحتفال بعيد النيروز و راس السنه المصريه فى العصور الوسطانيه، و اللى  كان واحد من الاحتفالات الكبيره اللى بيحتفل بيها المصريين كلهم مسيحيبن و مسلمين ، كمان كانت الدوله من العصر الفاطمى تحتفل ع المستوا الرسمى بالمناسبه دى بتوزيع الهدايا و العطايا . دا جمب الاحتفالات الشعبيه اللى كانت بتاخد شكل كرنڤال carnival شعبى رائع يخرج فيه الناس للنيل و الترع و الجناين و الغيطان و يرشو بعض بالماييه ، ويختارو من بينهم واحد ينصبوه أمير النيروز يمشى بموكبه فى الشوارع والحارات و يفرض ع الناس الرسوم و يحصلها منهم و اللى  يرفض يرشه بالماييه . و كل دا طبعن هزار .

شوف 
التقويم القبطى

لينكات برانيه

مصادر 

 

تقاويم
تاريخ مصر القبطيه
بابا اسكندريه للمصريين الاورتودوكس

بابا اسكندريه للمصريين الاورتودوكس بابا الكنيسه القبطيه الارتودوكسيه فى اسكندرية ، او بابا اسكندريه, هو رئيس كنيسة اسكندريه المصريه الارتودوكسيه اللى بينتمى ليها حوالى 16 مليون عضو فى كل أنحاء العالم ، بينهم حوالى 12 مليون من المسيحيين الارتودوكس فى مصر ، و 4 ملايين مغتربين بره مصر .دلوقتى بابا اسكندريه للمصريين الاورتودوكس هو تواضروس التانى بابا اسكندريه

لقب " بابا الاسكندرية " لقب بيطلق على رؤسا أساقفة الكنيسه القبطيه الأرتوذكسيه (بابا الاسكندرية وبطريرك الكرازة المرقسية)، و " بابا " هى فى الاصل كلمة قبطيه بتتنطق " بى آبا " و معناها الاب، و بيتقال ان اول واحد اتلقب باللقب ده هو القديس انيانوس البطريرك التانى لكرسى الاسكندريه الرسولى.

المقر الأصلى للكرسى المرقسى كان فى مدينة اسكندرية لكن اتنقل على القاهره فى عهد الوالى عبدالعزيز فى العصر الأموى.

بيتم انتخاب بابا اسكندريه من الرهبان، و ممكن يكون البابا من الأساقفه او المطارنه ، و بتشترط لايحة انتخاب البابا المعمول بيها دلوقتى ان المترشح للكرسى البطريركى لازم يكون من الرهبان المتبتلين اللى عمرهم ما اتجوزوا ، و ان المترشح لازم مايقلش سنه عن اربعين سنه ، و بتنص اللايحه على عمل قرعه هيكلية مابين اول تلت مرشحين فى ترتيب الأصوات.

شوف كمان 
 بابا
 ليستة بطاركة اسكندريه

مصادر 
 المصرى اليوم، جلوس البابا شنودة على كرسى البابوية، عدد 2345، 15 نوفمبر 2010 

باباوات مصريين
رؤسا اساقفه
ايسلاندى

اللغه الايسلندى (íslenska) لغه هيندو-اوروبيه تبع مجموعة اللغات الجرمانيه الشماليه.

عدد الناس اللى بيتكلو ايسلاندى اكتر من 320,000. اكترهم عايشين فى ايسلاندا و بردو فيه نسب قليله فى الدنمارك و النرويج و امريكا و كانادا. الايسلاندى هو اللغه الرسميه فى ايسلاندا و بينظم دراستها و الحفاظ عليها مؤسسه اسمها معهد ارنى ماجنوسون للدراسات الايسلانديه (Stofnun Árna Magnússonar í íslenskum fræðum).

الايسلاندى بتكتب بحروف لاتينى مع شوية تغييرات بسيطه و فيها حرفين مش موجودين فى الانجليزى و هما:
 (þ) و بيتنطق ثورن و بيقابل حرف الـ ث.
 (ð) و بيتنطق إذ و بيقابل حرف الـ ذ.

شوف كمان 

 جدول اللغات

لغات
ايسلاندا
ايرلاندى

الايرلاندى ( بالايرلاندى:Gaeilge ، بالانجليزى: Irish) : لغه جويدليه تبع عيلة اللغات الهنديه-الاوروبيه. نشأت فى ايرلاندا و اتكلمها الايرلانديين على مدى تاريخهم.النهارده الايرلاندى ماحدش بيتكلمها غير شوية اقليات فى العالم كله بس ليها وضع رسمى كونها اللغه الوطنيه و الرسميه الاولى فى جمهورية ايرلاندا و كونها كمان لغه رسميه من لغات الاتحاد الاوروبى. فى المملكه المتحده ، بيعترفو بيها كلغة اقليه فى ايرلاندا الشماليه.

شوف كمان 
 جدول اللغات.

لغات
ايرلاندا
المملكه المتحده
ايمحوتب

امحوتب, وزير زوسر فرعون مصر اللى اسس الاسره التالته. نفذ بناء هرم سقاره المدرج المدرج من الحجر ( 2900 قبل الميلاد ). اشتهر بعلمه فى الفلك و الطب, و عملوه المصريين اله فى العصور المتأخره و ساووه بالاله تحوت, وعبده البطالمة واعتبروه اله للطب والسحر والفلك وقابله اليونانيين بالاههم اسكلبيوس. فى ناس شايفة ان امحوتب هو سيدنا يوسف و خصوصا بعد ما حصلت قصة المجاعه فى عصر الملك زوسر.

قبر زوسر 

بنا زوسر قبره هرم سقاره المدرج على بعد ميل من جرف سقاره عشان يبقى بعيد عن باقى المقابر واشرف على البناء الوزير امحوتب والهرم بيتكون من ست درجات مش متساويين و ارتفاعه 62 متر و مكسى بحجر جيرى ابيض و من جواه متكون من شبكه ممرات و اوضه دفنه اتبنت من الجرانيت

شوف 
اشهر اطباء مصر القديمه

مصادر 

دين مصرى قديم
مصر القديمه
الهه مصريه
فن السينيما

فيه صفحه للتوضيح عن سينما (توضيح)

الفن السابع بتتقال دايما على فن السينيما بيسموه الفن السابع. السينيما من الفنون الجديده اللى ظهرت و كانت بداياتها مع الرسوم المتحركه بانهم كانو يصورو صور يرسمو صور ثابته و بمكن تحريك بتتحرك الصور دى بسرعه معينه ورا بعضها بالترتيب فتبان الصور دى كانها مشهد متحرك , و والت ديزنى اسهاماته فى المجال ده كبيره جدا و بيعتبر اهم رائد لمجال الرسوم المتحركه و بعد مابدات الرسوم المتحركه بدا صناع السينيما الاوائل يعملو سينيما بس كانت فى الاول صامته بانهم كانو بيعملو افلام بيمثلها اشخاص طبيعيين و من اشهر الرواد فى المجال ده العالمى شارلى شابلن اللى كان مشهور بالعصايه و الشابوو و الشنب الصغير و كان بيقدم اللى هو عايز يقوله بالحركه بس لان الميكساج (تركيب الصوت مع الصوره ماكانش لسه ظهر )و كانت افلام شارلى شابلن بتكون دايما ليها لمسه كوميديه ,وبعدين بداو المنتجين يجيبو روايات عالميه لكتاب مشهورين و يخلو اشخاص طبيعيين يمثلوها ومع الوقت بدات السينيما تقدم روايات اكتر و بدات تظهر مدارس و اتجاهات فى السينيما فيها و كان معظم الممثلين فى بدايات السينيما متاثرين شويه بالاداء المسرحى فى دول كتير من دول العالم اللى كانت مهتمه بالسينيما فى بداياتها من الاداء , وده لان المسرح بيحتاج اداء حركى اعلى وصوت اعلى لان اللى بيشوفو العرض بيبقو على مسافه من الممثل اما فى السنيما الكاميرا بتكون اقرب للمثلين و ممكن تعمل عليهم (CLOSE) وتقرب منهم فيبان تعبير الوش و ده غير المسرح اللى بيعتمد على الاداء الحركى الكامل للممثل .

سينما
سينيما
لغات ايرانيه

اللغات الايرانيه هى لغات بتكون مجموعه من الفصيله الفرعيه الهندو-ايرانيه اللى تبع عيلة اللغات الهيندو-اوروبيه.
و بيتكلمها الشعوب الايرانيه و اقدم مثال عليها هو اللغه الأڤيستى (لغة الكتاب المقدس بتاع الزورادوشتيين) و فيه منها 87 لغه مستقله من اشهرهم الفارسى و الكوردى و البلوتشى و الپاشتو.

شوف كمان 
 جدول اللغات

لغات
بحر أرافورا

بحر أرافورا جزء من المحيط الهادى ( الباسيفيك ) بين استراليا و غينيا الجديده. فيه جزر تابعه لـ اندونيسيا ، فى غربه بحر تيمور ، و فى شرقه بحر كورال.

أرافورا
البحر الاصفر

البحر الاصفر ،(بالصينى: 黄海 "هوانج هاى"; كورى: 황해, او 서해 Seo Hae) هو اسم الجزء الشمالى من بحر الصين الشرقى . البحر الاصفر هو دراع من المحيط الهادى ( الباسيفيك )، بيمتد بين الصين و كوريا.

اصفر
الصين
كوريا الشماليه
كوريا الجنوبيه
البحر البلطى

البحر البلطى، بحر البلطيك، بحر البلطيق (انجليزى: Baltic Sea; فرنساوى: Mer Baltique)، دراع من المحيط الأطسى (المحيط الأطلنطى)،

جغرافيا 
البحر البلطى مساحته 745 402 كم مربع، بيمتد فى شرق أوروبا. حواليه السويد و فنلندا و روسيا و الدول البلطيه و بولندا و المانيا و الدنمارك.

مصايد 
البحر البلطى فيه مصايد سمك مهمه. ا

موانى 
هم موانى البحر البلطى كوبنهاجن و شتتن و دانزج و سانت بطرسبورج و هيلسينكى و ستوكهولم.

خلجان 
خليج فينلاندا هو الإمتداد الشرقى لبحر البلطيق و موجود بين فنلندا (فى الشمال) و استونيا (فى الجنوب) لحد سانت بطرسبورج فى روسيا على مصب نهر نيڤا اللى بيصب فى خليج فينلاندا.

لينكات برانيه

مصادر 

 
بلطى
جغرافيا اوروبا
البحر الاسود

البحر الاسود ، بحر داخلى ( 400 414 كم مربع ) ، أقصى عمق فيه 2,212 متر. البوسفور و بحر مرمره و الدردنيل بيربطوه بـ البحر المتوسط. حواليه بلغاريا و رومانيا و روسيا و أوكرانيا و جورجيا و تركيا. أهم موانيه أوديسا و باتومى. بتصب فيه انهار الدانوب و الدنيبر و الدون. فى العصور الوسطى اتعرف باسم بحر بنطش و بحر القسطنطينيه.

 
اسود
محافظة البحيره

محافظة البحيره من محافظات مصر والعاصمة بتاعتها دمنهور موجودة فى غرب الدلتا وشمالها البحر المتوسط وفي الشرق فرع رشيد وفي الغرب محافظة اسكندريه و محافظة مطروح وفي الجنوب محافظة الجيزه ومساحتها 9,826 كم2 وسكانها عدده 4.34 مليون انسان ( احصا سنة 2001). نشأ فيها المصلح الدينى محمد عبده.

البحيره كانت من الاقسام الاداريه اللى استجدها العرب و اتسمت كورة البحيره. و فى عصر الدوله الفاطميه فى مصر اتضافت ليها كور تانيه جنبها فبقت اقليم كبير اسمه البحيره. فى سنة 1315 فى العصر المملوكى اتسمت اعمال البحيره و بعد الاحتلال العثمانى لمصر اتسمت ولاية البحيره. و ى سنة 1833 اتسمت مديرية البحيره و بعد كده بقت محافظة البحيره.

ومن مراكزها:

دمنهور

ابوحمص

كفر الدوار

ابو المطامير

حوش عيسى

الدلنجات

رشيد

ادكو

الرحمانية

ايتاي البارود

شبراخيت

وادي النطرون

مركز بدر

صلاح الدين

كوم حمادة

المحمودية

محافظات مصر
البحيره
البجوات

البجوات ، هى مدافن مسيحيه قديمه فى واحه الخارجه ، مصر. فيها كنيسه كبيره من اللبن المكسى بالملاط ، و على حيطانها رسوم لقديسين ، فيها أكتر من 260 هيكل و مدافن ، بتعتبر من أهم و اقدم الاثار المسيحيه فى مصر.

مصادر 
 الهيئة العامة للاستعلامات
 موسوعة تاريخ أقباط مصر

بجوات
بجوات
سياسة اسرائيل

اسرائيل بتتصنف على انها دوله نظامها جمهورى برلمانى , بيكون فيها رئيس جمهوريه دوره بروتوكولى و رسمى مش تنفيذى و بيكون رئيس الوزرا , و اسرائيل دوله ديموقراطيه و عشان كده الدول الديموقراطيه زى امريكا و اوروبا الغربيه بيساندوها على اساس انها النموذج الوحيد للديموقراطيه الحقيقيه فى المنطقه , و ده عامل اشكاليات و سوء فهم بين بقية دول المنطقه اللى مش عارفه(على الاقل على مستوى راجل الشارع) ايه سبب وقوف الدول الغربيه مع اسرائيل و بين الدول الغربيه .
 
لان اسرائيل بتاخد الديموقراطيه الغربيه بشكل اساسى اللى بتعتمد على الحوار فاسرائيل بتعرف تعمل حوار سياسى مش بس جواها لكن ناجحه تماما فى انها تعمل حوار مع الدول الغربيه و بالزات الدول اللى ليها تاثير على القرار السياسى الدولى .

اسرائيل

bn:ইসরায়েল#রাজনীতি
الديموقراطيه فى الشرق الاوسط

الغياب النسبى للديمقراطية اليبراليه فى الشرق الاوسط ليه اكتر من سبب .منها تفسير العداله الاجتماعيه والاقتصاديه ان دول الشرق الاوسط عاشت فترات طويله جدا تحت حكم الامبراطوريه العثمانيه ، و حكم بريطانيا و فرنسا و التدخل العسكرى والسياسى من الولايات المتحدة اللى بيفضل الانظمة الاستبدادية علشان يبسط بيئة الاعمال التجاريه , فى نفس الوقت اللى بيستفيد هم الطبقه الحاكمه و شركات بلاد الامبراطورية. تفسير تانى للمشكله ان معظم الدول فى المنطقه من الدول الريعيه ، و اللى بتعانى من نظرية لعنة الموارد.

كتير من العلما و المستشرقين حاولو تفسير غياب الديمقراطية فى المنطقة. بعض المستشرقين قالو ان الديمقراطية تتنافى مع الثقافة والقيم الاسلامية. و مستشرقين تانيين حطو تصور لتطوير الممارسات السياسية. و يبدو ان فى الشرق الاوسط فيه نقص واضح جدا فى تحديد الدور بين الدين و الدولة ، و ده اتسبب فى عدم وجود ضوابط و توازنات بين الاتنين.

مصادر 

شرق اوسط
سينما (توضيح)

دى صفحة توضيح عن السينما

 سينما
 الفن السابع
الاتحاد للمتوسط

الاتحاد للمتوسط ( Union pour la Méditerranée) ابتدا بتفكير المهدي. المنتظرمن الرئيس الفرنساوى نيكولا ساركوزى, و بدا التفكير اساسا عند ساركوزى بانه يعمل اتحاد يجمع دول البحالمهدي المنتظرر المتوسط الا ان المانيا بلغت فرنسا رفضها الشديد لاتحاد دول المتوسط لان ده ممكن جدا انه ياثر على الاتحاد الاوروپى و ضغطت على فرنسا ان لو فرنسا مصممه على الاتحاد فلازم ان كل الاتحاد الاوروپى ينضم ليه و فعلا بقت كل دول الاتحاد الاوروپى اعضاء فى الاتحاد و اتغير الاسم المقترح ليه من اتحاد البحر المتوسط و بقى اسمه اتحاد علشان المتوسالمهدي المنتظرط وبقى يضم كل الدول اللى بتطل على البحر المتوسط و كمان معاهم دول الاتحاد الاوروپى و الاوردون.

اهداف الاتحاد 
 ان دول البحر المتوسط تتعاون فى تنظيم الهجره و التقليل من الهجره الغير شرعيه.
 ان دول البحر المتوسط تتعاون فى انها تحافظ على البحر المتوسط وتقلل التلوث فى البحر.
و بالنسبه لتركيا فيه اراء فيه تصورات بتقول ان ضمها للاتحاد المتوسطى بديل عن ضمها للاتحاد الاوروپى.

رئاسة الاتحاد 
بيكون للاتحاد مدة رياسه عباره عن سنتين بيكون فيهم رئيس من دول جنوب البحر المتوسط و رئيس من شمال البحر المتوسط. و الرئيسين الحاليين هما ساركوزى و مبارك.

 
البحر المتوسط
السويس

السويس مدينه و مينا فى مصر ، فى شرق القاهره على البحر الاحمر ، على الطرف الجنوبى لـ قناة السويس. بورتوفيق هو مينة السويس . السويس بيربطها بالقاهره طريق برى و سكه حديد ( ح. 140 كم ). و السويس بتوصل لها المايه من النيل عن طريق ترعة السويس اللى اتشقت سنة 1863. اشتهرت السويس فى العالم بسبب قناة السويس ( اتفتحت 1863 ) ، و مصطلح " حرب السويس " بتاع حرب 1956. و دلوقتى زادت اهميتها بسبب اكتشاف البترول على ساحل البحر الاحمر ، و معامل تكرير البترول و مصانع السماد اللى فيها. و بتعتبر مدينه سياحيه و مصيف و جنبها عيون موسى المشهوره.

السويس اسمها القديم " كلسيما " و فى القرن 10 اتعرفت باسم " القلزم " . اتبنت السويس جنوب مدينة القلزم و كبرت و شملتها . القلزم دى كانت بلد مافيهاش سكان كتير ، و مافيهاش زرع و لا ماية شرب ، فكانت المايه بتوصل لها عن طريق المراكب على حته اسمها " سويس ". المقريزى ذكر ان القلزم اتعرف مكانها بالسويس. القلزم اتخربت فى القرن 11 ، و لإن مصر كانت محتاجه مينا على البحر الاحمر ( بحر القلزم زمان ) لنقل البضايع بين مصر و الحجاز و اليمن و الحبشه و غيرها ، بنا التجار فى القرن 12 بلد صغيره مكان القلزم القديمه و سموها " السويس " و ده لإن ما حبوش يسموها على اسم القلزم اللى اتخربت لكن على اسم الحته اللى بتجيلهم منها ماية الشرب .

سبب التسميه

مشاهير  

إسماعيل يس

شوف كمان 
 شخصيات مصريه مشهوره

مصادر

لينكات برانيه

= مصادر

مراجع 
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
 الموسوعة الثقافية، مؤسسة فرانكلين للطباعة والنشر، القاهرة -نيو يورك

 
سويس
محافظة السويس
موانى افريقيا
سويس
نائب رئيس الجمهوريه

نائب رئيس الجمهوريه منصب معروف فى النظم الجمهوريه لكنه يختلف من دوله لدوله.
بتختلف اهمية وجود المنصب و الدور اللى بيقوم بيه من دوله لدوله.
وطبيعى بتكون اهمية دور نائب اهمية نائب رئيس الجمهوريه فى الدول اللى نظامها رئاسى اهم جدا من دوره فى الدول الجمهوريات البرلمانيه (ان اتوجد اصلا فيها نائب لرئيس الجمهوريه).
وحتى فى النظم الرئاسيه بتختلف اهمية و دور نائب رئيس الجمهوريه لدرجه ان فيه دول بيكون اعلان الرئيس عن النائب بتاعه قبل الانتخابات زى مابيحصل فى امريكا و ده بيخلى النائب اللى بيختاره الرئيس ليه دور فى نتيجة الانتخابات لان بيبقى فى الاعتبار عند الناس لانه هيبقى من الشخصيات القريبه جدا من الرئيس و ممكن يكون ليه تاثير كبير على سياسة الدوله ان ماكانش بشكل رسمى لان الرئيس هو اللى بياخد القرارات فعلى الاقل بشكل فعلى لانه قريب من الرئيس و عشان كده بيكون لشخصية نائب الرئيس اهميه كبيره فى نتيجة الانتخابات.
انما فى نظم رئاسيه تانيه بتكون اهمية النائب اقل من كده بكتير على الاقل مابيكونش ليه تاثير فى الانتخابات لان الرئيس بيختاره بعد لما بيتعين.

سياسه
فلسفه سياسيه
محافظة السويس

محافظة السويس ، فى شرق الدلتا فى مصر ، جنوب قناة السويس. السويس من أهم مدنها.

شوف كمان 
 محافظات مصر
نائب رئيس الجمهوريه فى مصر

نايب رئيس جمهورية مصر و الاسم الرسمى هو نائب رئيس جمهورية مصر العربية هو واحد من كبار المسؤولين فى الحكومة المصرية . و تم انشاء الوظيفه دى بعد تأسيس الجمهورية سنة 1953 و اول نواب كانو عبد الحكيم عامر و عبد اللطيف البغدادى اللى إتعينو نواب رئيس الجمهوريه العربيه المتحده للإقليم الجنوبى مع صبرى العسلى و اكرم الحورانى اللى اتعينو نواب رئيس الجمهوريه العربيه المتحده للإقليم الشمالى يوم 7 مارس سنة 1958.

دستور مصر بيدى رئيس الجمهوريه الحق فى انه يختار نائب ليه او اكتر و هوا اللى بيحدد اختصاصات النائب بتاعه .

المنصب 
ونايب رئيس الجمهوريه من مناصب الكادر السياسى مش الوظيفى فده بيخليها مابتخضعش للتدرج الوظيفى بمعنى ان نائب الرئيس مابيبقاش ليه صلاحيه لاى مهمه الا اذا الرئيس كلفه بيها يعنى مثلا من حق رئيس الجمهوريه انه يحضر اجتماعات مجلس الوزرا و اذا حضر ليه الحق انه يراس الاجتماع , فاذا فوض النائب بتاعه فليه الحق انه ياخد مكانه طالما رايح بتفويض رسمى من الرئيس ويراس الاجتماع , انما من غير التفويض ده فمالوش الحق انه يحضر الاجتماع اساسا و بنفس الطريقه من الناحيه الرسميه مالوش صلاحيه انه يدى توجيهات لاى مسئول ايا كان التدرج الوظيفى للمسئول ده (وكيل وزاره او اقل فى التدرج الوظيفى ) .

مساعد رئيس الحمهوريه 
وبيختلف منصب نايب رئيس الجمهوريه عن منصب مساعد رئيس الحمهوريه فى ان نايب رئيس الجمهوريه ممكن ان رئيس الجمهوريه ينيبه عنه فى اى حاجه الرئيس عاوز ينيبه عنه فيها سواء جوا الدوله او براها سواء فى مهمه سياسيه او ديبلوسيه سواء رسميه او غير رسميه , انما مساعد الرئيس بيكون غالبا ليه خبره فى مجال معين و بتكون المهمات اللى بتتطلب منه بخصوص خبرته فى مجاله .

ليستة نواب رئيس الجمهوريه 

دى ليستة النواب اللى مسكو منصب نايب رئيس الجمهوريه فى مصر من بعد اعلان الجمهوريه فى 1953.

القائمة 

نائب رئيس مصر
سياسة مصر
دوله ريعيه

الشخص الريعى هو اللى بيعتمد على الدخل الجاى من الإيجارات و اللى بدورها " مكافأة لملكية الموارد الطبيعية "، او "الدخل اللى جاى من هبه من الطبيعه." 

الدوله الريعيه مصطلح فى العلوم السياسية و العلاقات الدولية من الناحية النظرية لتصنيف الدول اللى بتستمد كل او جزء كبير من الإيرادات الوطنية من الإيجار, و ينطبق على الدول الغنية اللى بتستمد جزء كبير من الإيرادات الوطنية من بيع الموارد الطبيعية زى البترول .

مصادر 

تعريف زي وشك

سياسه
فلسفه سياسيه
بحر الصين الشرقى

بحر الصين الشرقى هو بحر هامشى شرق الصين, و هو جزء من المحيط الهادى مساحته 1249000 كيلومتر مربع. فى الصين البحر بيتسمى بحر الشرق. فى كوريا الجنوبيه البحر احيانا بيتسمى بحر الجنوب, ولكن غالبا بحر الجنوب بتستخدم للدلاله على منطقة الساحل القريب من جنوب كوريا الجنوبيه. بحر الصين الشرقى هو كمان جزء من بحر الصين.

صين شرقى
بحر هامشى

البحر الهامشى بحر جزء من محيط مقفول جزئيا عن طريق البر زى الجزر و الأرخبيلات , او شبه جزر. و على عكس البحر المتوسط البحور الهامشيه بيبقى فيه تيارات محيطات ببتسببها رياح المحيطات،

المحيط المتجمد الشمالى 
بحور هامشيه فى المحيط المتجمد الشمالى:
 بحر بارنتس

المحيط الهادى 
بحور هامشيه فى المحيط الهادى:

 بحر الصين الشرقى

هامشى
رسم قلب

رسم القلب هو تسجيل النشاط الكهربى للقلب على مر الزمن ,على ورق الرسم البيانى.

طب
الجرايد القوميه فى مصر

الجرايد القوميه فى مصر بتتقال على الجرايد اللى بتكون مملوكه للدوله و بيتولى تعيين رؤساء التحرير بتوعها رئيس الدوله و بتتسمى برضه الجرايد الرسميه على اساس انها مملوكه للدوله كشخص معنوى مش مملوكه ملكيه خاصه لافراد , اهم الجرايد الرسميه او القوميه الاهرام و الاخبار و الجمهوريه والتلغراف

جرايد
جرانيل و مجلات مصريه
وزير الخارجيه

وزير الخارجيه هوا رئيس الديبلوماسيه فى دولته , ووزير الخارجيه بيكون مسئول عن اى حاجه تخص دولته براها مع التنسيق مع بعض الوزارات التانيه اللى الثقافه فى موضوع الملحقين الثقافيين و الدفاع فى الملحقين العسكريين , و الهجره -لو الدوله فيها وزاره للهجره- انما الادارات اللى خاصه بالسفارات و القنصليات فبتكون تابعه للخارجيه بشكل مباشر .

السفارات و بتكون مهمتها الاعمال السياسيه بين الدول و على جميع المستويات و ده طبعا فى حالة التمثيل الديبلوماسى الكامل و اللى بيكون ليه اكتر من دور بيبدا من السفير اللى بيتعامل على انه ممثل دولته لحد الموظفين اللى شغلتهم انهم يقرو جرايد الدوله و يشوفو برامجها و اعمالها الفنيه علشان لو فيه اساءه لدولتهم يعرفو رؤسائهم عشان ياخدو الاجراءات المناسبه.

و القنصليات بتكون تابعه للخارجيه برضه لكنها مابتكونش ليها دور ديبلوماسى و انما بيكون دورها اجتماعى بانها تراعى مصالح الرعايا اللى موجودين على ارض الدوله .

دبلوماسيه
حكومه
1890

1890 كانت سنه بسيطه فى التقويم الجريجورى .

مواليد 
 22 نوفمبر - شارل دى جول رئيس فرنساوى و قائد عسكرى.
 نبويه موسى رائده مصريه فى مجال حقوق الستات.

وفيات 
 29 يوليه فينسينت فان جوخ .

مصادر
هوزان محمود

هوزان محمود عضوه كرديه ضد الحرب بتدافع عن حقوق المرأة، اتولدت سنة 1973 فى كردستان العراق. قادت حمله دوليه ضد قوانين الشريعه الاسلاميه واضطهاد المرأة فى العراق.

لينكات خارجيه 
 موقع هوزان محمود فى الحوار المتمدن

مواليد 1973
حقوق الستات
اكراد
نسويين عراقيين
سويدى

اللغه السويدى (svenska)، لغه جرمانيه شماليه، من اللغات الهنديه-الاوروبيه.

اماكن 
اللغة السويدية لقياسية بتعتبر اللغة القوميه ف السويد،

جرامر 

الجرامر السويدى (Svensk grammatik) هو علم دراسة قواعد السويدى. السويدى لغه متفرعه من النوردى القديم. وادا قارنا الاتنين بنشوف السويدى فيه تصريفات (inflection) اقل من النوردى القديم

شوف كمان 
جدول اللغات

لينكات برانيه 
 *

مصادر 

اسكندنافيا
لغات
السويد
تاى

تاى ، سيامى ، دى لغه من المجموعه الصينيه-التبتيه . اللغه الرسميه فى تايلاندا ( سيام زمان ).

مصادر 

لغه تايلاندى
تايلاندا
لغات
مكتبة دير سانت كاترين

مكتبة دير سانت كاترين، مكتبه قيمه فى دير سانت كاترين فى سينا، مصر. بيرجع تاريخ المكتبه للقرن الساتت، و بتضم مجموعه مهمه و فريده من الوثايق و المستندات الدينيه و التاريخيه.

المكتبه كان فيها نسخ الكتاب المقدس، لكن اتسرقت و اتنقلت لروسيا القيصريه واتباعت للمتحف البريطانى فى لندن.

بين سنة 1949 و 1950 صورت بعثه مصريه-امريكيه محتويات المكتبه على ميكروفيلم و اتحطت نسخه منه فى جامعة اسكندرية، و اتنشرت ابحاث و فهارس مهمه عن طريق العلما و الباحثين.

شوف كمان 
 دير سانت كاترين

دير سانت كاترين
دير سانت كاترين
مكتبة جامعة القاهره

مكتبة جامعة القاهره تابعه ل جامعة القاهرة ، الجيزه ، مصر. بتضم المكتبه حوالى مليون كتاب ، من ضمنها كتب نادره و قيمه للعلما و الامرا و المستشرقين ، و فيها كمان مجموعات ورق بردى و عملات قديمه. و للمكتبه مطابع خاصه بيها بتطبع بحوث الاساتذه و المجلات العلميه للكليات. المكتبه نشئت مع الجامعه سنة 1908 و بقت فى المبنى الموجوده فيه دلوقتى فى جنينة الأورمان سنة 1932. المكتبه مشتركه فى حوالى 1400 مجله غربيه و بتتبادال المطبوعات مع حوالى 400 هيئه علميه أوروبيه . كل مكتبات كليات و معاهد جامعة القاهره بتتبعها.

لينكات برانيه 
 مكتبة الجامعه 

جامعة القاهره
الجيزه
مصر
مكتبات مصر
متعلمين فى جامعة القاهره
مكتبة فرنسا الوطنيه

مكتبة فرنسا الوطنية  ، - Bibliothèque nationale de France - ، فى باريس ، فرنسا ، من أهم و اكبر مكتبات العالم.

تاريخ 
مكتبة فرنسا الوطنيه اتأسست سنة 1537.

محتويات 
مكتبة فرنسا الوطنيه بتضم حوالى 7 مليون كتاب. و فيها قسم للخرايط و المطبوعات, و قسم للأوسمه و النياشين و الأوشحه و الأختام, فيها مجموعات فهارس ضخمه منشوره.

لينكات برانيه

مصادر 

	

مكتبات فرنسا
باريس
فرنسا
حى پاريس التانى
مكتبة الازهر

مكتبة الازهر ، فى القاهره ، مصر ، مكتبه قديمه عمرها حوالى الف سنه ، لكن شكلها الحالى بيرجع لسنة 1879 بعد ما ضم الشيخ النواوى ، شيخ الازهر أياميها ، مجموعات الأروقه لبعضها ن و ركزها فى المدرسه الطيبرسيه على شمال مدخل جامع الازهر. بتضم حوالى 100 الف كتاب و منسوخات قيمه فى الدين و اللغه.

الازهر
القاهرة
مصر
مكتبات مصر
مكتبة الكونجرس

مكتبة الكونجرس الأمريكى ،- Library of Congress - ، فى واشينطون ، امريكا.

تاريخ 
مكتبة الكونجرس اتأسست سنة 1800.

محتويات 
مكتبة الكونجرس بتعتبر أضخم مكتبه فى العالم. مجموعاتها حوالى 10 مليون كتاب ، اضافه للخرايط و المخطوطات و الجرانيل المجلات و غيرها. تنظيم المكتبه من الاعمال الرياديه اللى بتتبعها المكتبات التانيه فى العالم. فهارسها أعدادها كبيره جداً و منظمه ، و بتطبع المكتبه و بتبيع نسخ من فهارسها للمكتبات عشان تستفيد منها. مكتبة الكونجرس بتعمل كل جهد عشان تحصل على نسخ من كل الكتب اللى بتتنشر فى العالم بكل اللغات.

لينكات برانيه

مصادر 

كونجرس
واشنطن
امريكا
جامعة اسكندريه

جامعة اسكندرية، جامعة الاسكندرية، فى اسكندريه، مصر، اتأسست سنة 1938 كفرعلجامعة القاهرة، و بعدين استقلت سنة 1942 و بقت تانى جامعه مصريه. بتضم كليات الزراعه، و الاداب، و الحقوق، و التجاره، و الهندسه، و الطب و طب الاسنا، و العلوم، و الصيدله، و بيتبعها المعهد العالى للصحه العامه.

جامعة اسكندريه ليها فرع فى بيروت فى لبنان و فى يوليه 2009 افتتحت الجامعه فرع جديد ليها فى جنوب السودان فى منطقة التونج.

رئيس الجامعه الحالى د. حسن ندير.

من اشهر اللى اتخرجوا من جامعة اسكندريه: العالم الكبير احمد زويل (كلية العلوم 1967)، و عالم الاثار زاهي حواس (كلية الاداب)، و وزير الثقافه و الفنان فاروق حسنى (كلية الفنون الجميله).

جامعة اسكندريه كان اسم المعهد العلمى اللى نشأ فى مصر البطلميه فى متحف اسكندريه و مكتبتها اللى فيها حط بطليموس نظريته عن الكون، و عمل ارشميدس تجاربه، و ظهرت تعاليم اقليدس فى الرياضيات.

مواقع خارجيه ليها علاقه بالموضوع 
 جامعة اسكندريه

مصادر 

 
اسكندريه
جاينيه

الچاينيّه ( ಜೈನ ಧರ್ಮ;  ;  Jainism) دين بيتبعه حوالى 5 مليون فى الهند. نشأ فى القرن 6 قبل الميلاد, بيعتبر امكانية ادراك جوهر الروح بعد سلسله من التناسخ لغاية ما توصل لل نيرڤانا متحرره من كل قيد.

اديان
لغات چيرمانيه

اللغات الچرمانيه () هى فصيله فرعيه من الهندو-اوروبيه. من الامثله, الانجليزى و الالمانى.

نظريات اللغويات بتقول ان اللغات دى نشأت عن الپروتو-جرمانى, و الناس كانت بتتكلمها فى الاساس فى شمال و غرب و شرق اوروپا.

فيه 3 فروع من العيله اللغويه دى: الجرمانى الشرقى (لغات ميته), الجرمانى الشمالى, و الجرمانى الغربى.

اصل الكلمه من اللاتينى, Germānicus, "ألمانى".

اللغات الجرمانى الغربى 
 انجليزى
 ألمانى
 ساكسونى
 فريزيان
 لكسمبورجى
 هولندى
 أفريكانس
 سكوتس
 ييديش

اللغات الجرمانى الشمالى 
 دنماركى
 فاروسى
 ايسلاندى
 نرويجى
 سويدى

اللغات الجرمانى الشرقيه 
كلها لغات ميته دلوقتى:
 جوثيك
 ڤانداليك
 بورجونديان
 جوثيك قرمى

شوف كمان 
 جدول اللغات

لغات
جعزى

الجعزى او الجعزيه (ግዕዝ) ، هى اللغه الكلاسيكيه الاثيوبيه الحبشيه وهى تبع مجموعة اللغات الساميه الجنوبيه اللى بتنتمى لعيلة اللغات الافرو-اسويه (الحاميه-الساميه زمان).الجعيزيه لغه قديمه انقرضت و مابقاش حد يتكلمها من القرن الرابع او القرن العاشر فى تقديرات تانيه و دلوقتى بقت لغة الصلوات فى الكنايس الاثيوبيه و الكنايس الاريتريه و بيكتبوها بابجديه خاصه اسمها الابجديه الجعيزيه و دى بيكون اتجاهها فى الصفحه م الشمال لليمين.

 شوف كمان : جدول اللغات.

لغات
اثيوبيا
اريتريا
براجماتيه

البراجماتية (انجليزى: Pragmatism; فرنساوى: Pragmatisme) هى مذهب فلسفى، حط مبادئه س. بيرس، و طورها وليام جيمس بيقيس صدق القضيه بنتايجها العمليه، لإن مفيش معرفه أولانيه فى العقل ممكن تستنبط منها نتايج صح، لكن الموضوع بيتوقف على نتايج التجربه الفعليه اللى بتحل للانسان مشاكله. البرجماتيين بيعتبروا ان الحق نسبى بيتقاس لزمن معين و مكان معين حسب التقدم العلمى.

فلسفه
تنمية مستدامه

التنمية المستدامة (Sustainable Development) هى عملية تطوير الأرض والمدن والمجتمعات والأعمال التجارية, بشرط ان بترد احتياجات الحاضر من غير المساس بامكانية الأجيال اللى جاية على رد احتياجاتها. العالم بيواجه دلوقتى خطورة التدهور البيئى اللى لازم نتغلب عليها من غير ما نبعد عن احتياجات التنمية الاقتصادية والمساواة والعدل الاجتماعي.

مجتمع
جب

{{

جب ، - بالانجليزى : Geb -، اله الارض فى الدين المصرى القديم و خامس الهة تاسوع اون. اتصور على شكل راجل نايم على ضهره و فوقيه مراته نوت ربة السما منحنيه عليه و بينهم شو اله الهوا.

دين مصرى قديم
الهه مصريه

ca:Llista de personatges de la mitologia egípcia#G
روان

روان (بالفرنساوى: Ruan) مدينه شرق فرنسا ، على نهر السين و جنب مصبه. العاصمه التاريخيه لـ نورماندى. مينا رئيسى و مركز لنسج القطن. احتلها الانجليز (1419 - 1449) وقت حرب الميت سنه. اتقتل فيها ريتشارد قلب الأسد (1199) ، و اتعدمت فيها جان دارك بالحرق (1431). طلع منها مشاهير زى كورنى ، و فلوبير.

مصادر 

مدن فرنسا
1413



مواليد 

 لودفيكو دوق سافوى

وفيات

اهم احداث السنه

مصادر
1895



مواليد 
 19 فبراير - استر فانوس ناشطه مصريه فى مجال حقوق المرأه.
 10 يوليه - كارل اورف ،

وفيات 
 2 مارس - الخديوى اسماعيل
 28 سبتمبر - لويس باستور

اهم احداث السنه

مصادر
ساعة الارض

ساعة الارض مناسبه دوليه انشأها الصندوق العالمى للطبيعة (الصندوق العالمى للطبيعة / الصندوق العالمى للحياة البرية) , كل اخر يوم سبت فى مارس, ساعة الارض سنة 2009 السبت ,28 مارس 2009 فى الساعة 8:30 (20:00) بعد الظهر بالتوقيت المحلى , خلال الساعه دى بيتطلب من الاسر والشركات إطفاء الانوار والاجهزة الكهربية اللى مش ضرورية لمدة ساعة واحدة لرفع مستوى الوعى علشان اتخاذ إجراءات بخصوص تغير المناخ.

لينكات برانيه 

موقع ساعة الارض 

تغير المناخ
بطاقه شخصيه

البطاقه الشخصيه ، مستند بيشيله الشخص معاه عشان يعرف شخصيته فى حالات كتيره. فى العاده بتصدرها الدوله للمواطن على شكل مستند حجمه صغير عليه صورة صاحبها ، و اسمه ،و تاريخ ميلاده ، و بيانات شخصيه تانيه بتختلف من بلد لبلد. فى البطاقه الشخصيه المصريه الحاليه مثل موجود كمان خانه للديانه ، لكن فيه مطالب جامده فى مصر دلوقتى بحذف الخانة دى باعتبار ان المواطنه المفروض انها على اساس الجنسيه مش على اساس الدين ، و ان الدين حاجه شخصيه. فيه بلاد بتلزم المواطن على شيل البطاقه الشخصيه بره بيته و فيه بلاد شيل البطاقه مش الزامى و بس لتعريف الشخصيه لما يحتاج المواطن نفسه ، زى فى حالة التعامل مع البنوك او شرا حاجه بتحتاج اثبات شخصيه. فيه بلاد بتحط بصمة صباع صاحب البطاقه ، و بلاد ، منها بلجيكا و اسبانيا و پورتوجال ، بتحط معلومات اليكترونيه فى المستند و بيتسمى بطاقه شخصيه اليكترونيه Electronic identity cards .

شوف كمان 
 رخصة سواقه
 باسبورتات او جواز السفر
 شهادة ميلاد

وثايق
وثائق شخصيه
بطاقة الأحوال المدنية حسب البلد
اوليجاركيه

الـ اوليجاركيه (انجليزى: Oligarchy; فرنساوى: Oligarchie. من اصل يونانى: ὀλιγαρχία |oligarkhía|) هى شكل من أشكال الحكومه. فى النظام الأوليجاركى, كل السُلطه بتبقى فى إيد مجموعه صغيره من ناس. فى العاده بتبقى لأقوى ناس يقدرو يحكمو الدوله.

حُكم الافضليّه 
هى اوليجارخيّه, بـ الأحسن هما اللى بيحكمو; و اسمها أريستُقراطيّه (Aristocracy).

حُكم الاغنيا 
لو اغنى ناس حكمو البلد, ده يبقى اسمه بلوتوقراطيّه (Plutocracy).

ملاحظات 

سياسه
مصطلحات سياسيه
فلسفه سياسيه
تيبيت

تيبيت (تيبيتى: བོད; صينى: 西藏) هى منطقة حُكم ذاتى من الصين فيها جزء من جبال الهيمالايا فى جنوب اسيا. عندها حدود مشتركه مع نبيپال. عاصمتها لاسا. معظم التيبيتيين بوذيين.

الحاكم الدينى للبوذيين التيبيتيين اسمه دالاى لاما.

 
الصين
بوتان

مملكة بوتان هى بلد صغيره مالهاش سواحل فى الطرف الشرقى لجبال الهيمالايا فى جنوب اسيا. بيحكمها الملك چيجمه سينجيى وانجتشوك من سنة 1972. اللى اسس بوتان هو شابدرونج نجاوانج نامجيال, سنة 1644. عاصمة بوتان هى "تيمفو". اللغه الرسميه هى "دزونجخا" (بوتانى). بوتان ليها حدود من الجنوب و الشرق و الغرب مع جمهورية الهند و من الشمال مع جمهورية الصين الشعبية

 
بلاد
منتو

منتو ، ( Monthu, Montu, Monto, Mentu ) ، فى الدين المصرى القديم ، كان اله اقليم طيبه قبل ما يظهر امون. كان اله للحرب ، و اتخذوه فراعنة الاسره الحداشر حامى ليهم. اتصور على شكل راجل له راس صقر.

دين مصرى قديم
الهه مصريه
فارس الدين أقطاى الجمدار

فارس الدين أقطاى الجمدار النجمى الصالحى ، زعيم المماليك البحريه فى مصر و القائد العام للجيوش المصريه فى معركة المنصوره ، وهو غير فارس الدين أقطاى الصغير ( المستعرب ) أتابك الجيش المصرى اللى خاض معركة عين جالوت فى عهد السلطان قطز.اغتيل فى قلعة الجبل فى القاهره سنة 1254

أقطاى كان امير و زعيم المماليك البحريه فى مصر . بعد وفاة السلطان الأيوبى الصالح أيوب وقت الحمله الصليبيه السابعه على مصر ، بعتته شجر الدر أرملة الصالح على حصن كيفا فى ارض الجزيره عشان يجيب ابنه توران شاه عشان يمسك الحكم فى مصر. و بعد مصرع الامير فخر الدين يوسف أتابك الجيش المصرى فى معسكر جديلة فى جنوب المنصورة،إتسلم أقطاي قيادة الجيش و بقى القائد العام للجيوش المصريه، واستبسل مع بيبرس البندقدارى و المماليك البحريه والجمداريه فى التصدى للصليبيين فى معركة المنصوره.

فى عهد السلطان عز الدين أيبك ( 1250-1257) قاد القوات المصريه اللى غلبت حاكم دمشق الناصر يوسف قرب غزه ، ولعب دور مهم فى هزيمة الناصر يوسف مره تانيه فى معركة كورا. و فى سنة 1251 إستولى على جزء من سوريا وفى ستة 1252 ، اشترك مع شبيه اسمه " فارس الدين أقطاي المستعرب " فى دحر تمرد كبير عملوه العربان فى مصر الوسطى والصعيد بقيادة " الشريف حصن الدين ثعلب " ، و ضم اسكندريه لاقطاعته.

لما حس السلطان عز الدين أيبك إن نفوذ أقطاى زاد و البحريه بقوا مسيطرين ع البلد قرر إنه يقتله بالتعاون مع مملوكه سيف الدين قطز والمماليك المعزيه ، فأستدرجه لقلعة الجبل واغتاله و رمى راسه على المماليك البحريه اللى كانو متجمعين تحت القلعة عشان يطالبوا بالافراج عنه.
فى ليلة اغتيال أقطاى المماليك البحريه هربوا من مصر على سوريا و الكرك و سلطنة الروم السلاجقه وأماكن تانيه ، وكان من ضمنهم الامرا بيبرس البندقدارى و قلاوون الألفى.

شوف كمان 
 عز الدين أيبك
 معركة المنصورة
 الناصر يوسف

مماليك
عسكريين مصريين
قواد مصر العسكريين
امرا ورجال دوله من العصر المملوكى
16 ابريل

16 ابريل هو اليوم ال106 (ال107 فى السنة الكبيسة) من ايام السنة فى التقويم الجريجورى . و فيه بعده 250 يوم لحد نهاية السنة.

مواليد 
 1927 - بينيديكتوس الستاشر
 1844 - اناتول فرانس

وفيات 
 1973 - نينو براڤو
 1879 - بيرناديت
 1828 - فرانسيسكو جويا

ايام السنه
ابريل
1250



احداث 
 هزيمة الصليبيين فى معركة المنصورة.
 هزيمة الحمله الصليبيه السابعه فى مصر و اسر لويس التاسع فى فارسكور.
 توران شاه ابن السلطان الملك الصالح نجم الدين أيوب وكان اخر ملك من الأيوبيين على مصر مسك حكم مصر فى فبراير سنه 1250 و مات فى شهر مايو نفس السنه
 تنصيب شجر الدر سلطانه على مصر
 تنصيب عز الدين أيبك سلطان على مصر
 تأسيس الدوله المملوكيه فى مصر

وفيات 
 فريدريك التانى

مصادر
1258



احداث 
 سقوط بغداد فى ايد المغول
 نهاية الخلافه العباسيه فى بغداد

مصادر

اهم احداث السنه

مصادر
1187



احداث 
 هزيمة الصليبيين على ايد صلاح الدين الأيوبى فى معركة حطين

مصادر

اهم احداث السنه

مصادر
1189



احداث 
 بداية الحملة الصليبية التالتة

مصادر

اهم احداث السنه

مصادر
1769

1769 كانت سنه بسيطه فى التقويم الجريجورى .

مواليد 
 15 اغسطس - نابوليون بونابارت
 محمد على باشا

مصادر

اهم احداث السنه

مصادر
سينيما

[[File:Cinemaaustralia.jpg|left|thumb|200px|سينيما فى اوستراليا

السينيما ( Cinéma,  ,  حركه) مكان و فى العاده بيكون مبنى لعرض "الافلام" او الرسوم المتحركة (كارتون/أنيميشن).

شكل السينيما 

السينيما (واحيان "السينما" وباللهجة الدارجة قوى "السيما") كلمة بيستخدمها الناس علشان يوصفوا مكان عرض الافلام او الرسوم المتحركة. فالمبنى اللى فيه كراسى للجمهور وشاشات كبيرة او صغيرة بنسميه سينيما وكمان الاماكن المفتوحة اللى فيها نفس الحاجة بنسميها سينيما او بالتحديد السينما الصيفي.
معظم السينيمات تجارية بتقدم الافلام لكل الناس، اللى بيقدروا يحضروا العرض لما يشتروا تذكرة. السينيمات التجارية فى العاده بيكون فيها جهاز عرض للافلام الـ35 مم، ودلوقت فيه سينيمات مجهزة لعرض الافلام الديجيتال، او الثرى دى او الآى ماكس.

سينيما الثرى دى 
فيلم الـ3 أبرجع (ثرى دي) هو نظام لعرض الفيلم بصورة مجسمة كأن فيه بُعد تالت. السينيما اللى بتعرض افلام ثرى دى بتقدم للجمهور نضارات مخصوصة للفرجة عالفيلم. جهار العرض بيعرض صورتين واحدة للعين اليمين وواحدة للعين الشمال ورا بعض علشان يوهم الناس بان فيه بُعد تالت. والنضارات ضرورية علشان تركِّب الصورة اليمين على الصورة الشمال.

فى سنة 2009 ، بن الترز [Ben Walters] قال ان السينيمات مهتمة قوى بعرض الافلام الثرى دى اكتر من الافلام العادية علشان جمهور السينما بيفضلها اكتر وايرادات الشباك بتزيد قوي.

آى ماكس 
آى ماكس (IMAX) هو نظام بيستخدم حجم اكبر للفيلم حوالى عشر أضعاف حجم فيلم الـ35 مم علشان تكون الصورة أوضح واكبر من الفيلم العادي. السينيمات الآى ماكس بتستخدم شاشة كبيرة و أجهزة عرض مخصوصة. اللى اخترع الآى ماكس شركة كندية ، و أول سينيما آيماكس كانت فى "أونتاريو پليس" فى تورنتو، أونتاريو.

تاريخ السينيمات فى مصر 
اول عرض سينمائى تجارى فى العالم كله كان فى ديسمبر سنة 1895 م. فى باريس وبالتحديد فى الصالون الهندى بالجراند كافيه (القهوة الكبيرة) واللى موجود فى شارع كابوسين بالعاصمة الفرنساوية، و كان فيلم صامت اخرجه "الاخين لوميير، وبعد كدة بأيام اتقدم اول عرض سينمائى فى مصر فى قهوى (زوانى) اللى فى مدينة اسكندرية فى يناير سنة 1896 م، وبعديها كان اول عرض سينمائى فى مدينة القاهرة فى 28 يناير سنة 1896 م. فى سينما سانتى.

اما اول (سينما توغرافية) لـ"لوميير" فهى اتفتتحت فى الاسكندرية ودا كان فى نص يناير سنة 1897 م. واللى اخد حق الامتياز كان الخواجة "هنرى ديللو سترولوجو" واللى اشترى مكان موجود بين بورصة طوسونو تياترو الهمبرا علشان يحط فيه اجهزته وشاشته للجمهور.
1048



مواليد 
 18 مايو - عمر الخيام شاعر و فيلسوف ايرانى.
 اليكسيوس الاول امبراطور بيزنطى.

وفيات 
 13 ديسمبر - البيرونى فيلسوف و عالم ايرانى.

اهم احداث السنه

مصادر
اينتيف الساتت

اينتيف السادس فرعون من فراعنة الاسره السبعتاشر, عاش خلال الفتره المتوسطه التانيه , لما كانت مصر تحت حكم ملوك كتير.

فراعنة الاسره السبعتاشر
سوبيكيمساف الاول

سوبيكيمساف الاول فرعون من فراعنة الاسره السبعتاشر, عاش خلال الفتره المتوسطه التانيه , لما كانت مصر تحت حكم ملوك كتير. و دلوقتى بيعتقد علماء المصريات ان سوبيكيمساف الاول كان والد كل من اينتيف السادس و اينتيف السابع.

فراعنة الاسره السبعتاشر
معبد كوم امبو

معبد كوم امبو معبد فى كوم امبو فى مصر ، اتبنى فى عصر البطالمه فى عهد بطليموس الساتت فيلومتور.

صور 

معابد مصريه
كوم امبو
كوم امبو
كوم امبو
كوم امبو
كوم امبو
كوم امبو
كوم امبو
كتاب الاموات

كتاب الاموات هو الاسم المعروف للنصوص الجنائزيه الفرعونيه ,بيوضح وصف للتصور المصرى القديم للحياه بعد الموت (الاخره) ، ومجموعة من الترانيم ، و تعليمات للسماح بمرور المتوفى عبر العقبات فى الاخره. كتاب الاموات بيتكون من 200 فصل ,و كان بيتكتب على ورق البردى ، و بيتحط فى تابوت او  اوضه دفن المتوفى.

الاسم الاصلى معناه اما نوبات الجايين او نوبات الرايحين ,الاسم التانى للنصوص هو الرابع بعد يوم ,لكن اسم كتاب الاموات (كتاب الموتى) اخترعه عالم مصريات بروسى اسمه كارل ريتشارد ليبسيوس لما نشر مجموعه مختاره من نصوص كتاب الاموات سنة 1842. سنة 1895 سير واليس بودج نشر ترجمه من الهيروجليفى للانجليزى لكتاب الاموات ترجمها للعربى د.فيليب عطيه.

كتاب الاموات كان الكتاب المقدس بالنسبه للدين المصرى القديم , لكن كتاب الاموات ماكانش بيحدد المعتقدات الدينية , و المصريين القدام ماكانوش بيعتبروه من انتاج الوحى الالهى , و مضمون الكتاب اتغير مع مرور الزمن،

مصادر 

مصر القديمه
فراعنة
برديات مصريه
كتب
دين مصرى قديم
ادب مصرى قديم
ميثولوجيا مصريه
مقالات مختاره
كارل ريتشارد ليبسيوس

كارل ريتشارد ليبسيوس (23 ديسمبر ، 1810 -- 10 يوليو ، 1884) كان عالم مصرولوجيا بروسى و مترجم.

معلومات اساسيه 
كارل ريتشارد ليبسيوس اتولد فى ساكسونيا (ألمانيا) و درس علم الاثار اليونانيه والرومانيه فى جامعة لايبزيج (1829-1830)

كتاب الاموات 
كارل ريتشارد ليبسيوس نشر مجموعه مختاره من نصوص كتاب الاموات سنة 1842

مصادر 

مصرولوجيين المان
مواليد 1810
وفيات 1884
الالهه المصريه القديمه

النترو المصريه القديمه كانو كتير و منهم اللى اتعرف فى كل مصر زى امون و اوزوريس. لكن مركز عبادة نتر معين من عشرات النترو كان موجود فى اماكن معينه و كانت كل منطقه او مدينه ليها نتر معين ( نتر محلى ).

بعد ما اتوحدت مصر تحت حكم ملك واحد ايام الملك مينا ، ظهر نوع جديد من النترو و هو نتر الدوله الرسمى ، اللى كان بيكون فى الاصل معبود محلى بيرتفع مقامه بإرتفاع المقام السياسى لأقليمه فكانت عبادته بتتفرض على كل المصريين.

بنا المصريين معابد من الحجر للالهه بتاعتهم كأنها بيوت بيسكنوا فيها بتتحط فيها تماثيلهم المقدسه و بتتقدم لهم فيها القرابين و بتتعمل لهم فيها الطقوس اليوميه و الاحتفالات الدينيه.

نترو الدوله كانت بتتميز بقدرتها على الخلق ، و لو كان لكل اله اسلوبه الخاص. اقدم نظريه للخلق فى مصر كانت تاسوع اون و دى نشأت فى هليوبوليس. و كان فيه نظرية الاشمونين او تامون الاشمونين ، و نظرية ممفيس ( منف ) اللى عملت بتاح اله خالق ، و نظرية طيبه اللى عملت امون هو الاله الخالق. و عرف المصريين القدام كمان فكرة التوحيد من اقدم العصور و اتبلورت فى عهد اخناتون.

عدد الآلهه 
عدد الالهه المصريه القديمه اللى اتعبدت فى مصر القديمة كبير جدا بيتجاوز 800 معبود.

مركز عبادة اله معين 
 مدينة هليوبوليس كانت مركز عبادة الاله اتوم ( رئيس التاسوع المقدس)
 مدينة ممفيس (منف) كانت مركز عبادة الاله بتاح (رئيس التالوت المقدس)
 مدينة هيرموبوليس كانت مركز عبادة الاله تحوت ( رئيس التامون المقدس)
 مدينة طيبه كانت مركز عبادة الاله امون ( رئيس التالوت القدس امون-موت-خونسو)

الآلهة المصرية 

 اعلى الآلهة المصرية القديمة هى التاسوع المقدس (تاسوع اون) ، وهي العائلة اللي تمثل بدء الخليقة وصراع الخير والشر.

 شوف كمان : دين مصرى قديم.

مصادر 

الهه
دين مصرى قديم
ميثولوجيا مصريه

nl:Egyptische mythologie#Goden
1810



مواليد 
 1 مارس - فريدريك شوبان موسيقار بولاندى من اصل فرنساوى.
 8 يونيه - روبيرت شومان
 23 ديسمبر - كارل ريتشارد ليبسيوس ، مترجم و عالم آثار و عالم مصريات بروسى.

اهم احداث السنه

مصادر
1814



احداث 
 7 مارس وصل نابوليون لجرينوبل على راس جيشه بعد ماهرب من منفاه فى جزيرة البا على أمل الرجوع للحكم

مواليد

اهم احداث السنه

مصادر
شياورجن

شياورچن, شياورچنج (Xiao'erjing او Xiao'erjin) هى طريقة كتابه للـ لغات الصينى بالحروف العربى.

ابجديه شياورچنى

حرف

حروف متحركه

مثلا الجمله 
المثال من البند الاولانى بتاع الاعلان العالمى لحقوق الانسان
 شياورچن：
 الصينى: 人人生而自由，在尊严和权利上一律平等。他们赋有理性和良心，并应以兄弟关系的精神互相对待。
 Pinyin: 
 عربى: يولد كل الناس أحراراً متساوين فى الكرامة والحقوق. و وهبوا عقل وضميراً وعليهم ان يعامل بعضهم بعضاً بروح الإخاء.
 مصرى: كل الناس بيتولدو حرين و متساوين فى الكرامه و الحقوق. إتوهبلهم عقل و ضمير و لازم يعاملو بعض بـ روح الأخويه.

مصادر 
 لغة "شياو چينج" لقوميه هوي لسه مستخدمه
 أمثله
 شياو إر چن

ابجديه
الصين
ابجديات متتاخده من العربى
1899



احداث 
 25 فبراير اتأسست رينو

مواليد 
 23 ابريل - فلاديمير نابوكوف
 13 اغسطس - الفريد هيتشكوك
 محمد صدقى
 زكى طليمات
 ارنست هيمنجواى

اهم احداث السنه

مصادر
حلم العلم

حـِلم العـِلم هو الاسم اللى سمّاه الكاتب و الشاعر المصرى "جمال بخيت" فى جورنال مصرى مستقل لـ مطالبة الشعب المصرى بـ دعم مشروع انشاء جامعه او هيئه علميّه مستقله فى مصر, عشان تساعد مصر على التقدم فى المجال العلمى و تبقى من الدول المتقدمه. "جمال بخيت" دعى الناس للمشاركه المادّيّه بـ التبرّع. و طالب بـ تكوين هيئه علميه مستقله, عشان خاطر كل المطلوب لـ تقدّم العلوم و التواصل مع احدث الانجازات العلميه, و يشرف على الهيئه دى "مجلس اُمناء" مسئولين عن سياسة الهيئه و تحديد أولوياتها و استلام التبرعات. اقترح ان يكون مجلس الاُمناء (الدكتور احمد زويل, الدكتور محمد البرادعى, الدكتور مجدى يعقوب, الدكتور مصطفى السيد, الدكتور فاروق الباز, الدكتور محمد غُنيم, و الدكتور محمد النشائى). و مساهمة الدوله تكون فى مساهمة الدوله فى اصدار قرار جمهورى بـ تخصيص الأراضى اللازمه للمشروع و اعفاء المشروع من الجمارك و الضرايب لـ اعتباره مشروع قَومى. لان بـ النسبه للاحصاءات, الدوله بتخصص اقل من 1% من انتاج الناتج القومى للبحث العلمى, و المجتمع المصرى بيستقبل كل سنه أكتر من 2 مليون خرّيج, ماعندهمش العناصر اللازمه عشان ينافسو السوق العالمى, نتيجه لـ تدهور المناهج الدراسيه.

بداية الفكره 
بعد ما أخد "احمد زويل" جايزة نوبل فى الكيميا سنة 1999, ابتدا اكلام على تأسيس جامعه او مؤسسه علميه لـ استغلال الامكانيات البشريه المصريه, و تقليل هجرة العلما المصريين للتدوير على مناخ علمى مناسب.

دعوة "جمال بخيت" فى الاساس كانت فى سنة 2007, لما كتب مقاله بيدعى فيها المصريين لـ مساندة مشروع اقترح بـ اسم "مؤسسة احمد زويل العلمية". بس الفكره دى ماتحققتش بـ سبب قلة امكانيات الدوله.

يوم 7 فبراير 2009, استضافت "منى الشاذلى" العالِم المصرى احمد زويل فى برنامجها "العاشرة مساءاً", اللى اتكلم فيها عن تصوّرهُ فى ان المصريين مستعدّين يعملو حاجه لـ بلدهم بـ شَرط التأكد من ان المشروع يكون حقيقى, من-غير تزوير و سرقه, و انه حيفيد الأجيال المصريه, و مع التأكد ده هو اتصوّر ان علما مصريين جوّا و برّا مصر و اعلاميين حيشتركو فى الدعايه لـ تأسيس مؤسسه علميه مصريه بـ تمويل من الشعب المصرى. و طرحت "منى" نفس فكرة "جمال بخيت" فى "الاشتراك الشعبى". بعدين اتصل واحد صاحب مكتبَه فى مدن الدلتا, بيعلن استعداده للمشاركه.

بعدين "جمال بخيت" كتب مقاله فى 24 فبراير 2009, و دعى فيه الشعب المصرى بـ التمويل النقدى, عشان ينجزو مشروع تأسيس مؤسسه علميه مصريه, لـ اعتبارهُ ان التمويل النقدى هو اكبر عائق على أى مشروع. فـ اقترح فكرة "الاشتراك الشعبى", ان يبقى فيه 40 ألف مواطن ملتزم بـ المشاركه بـ 2500 جنيه فى السنه, لـ مدّة عشر سنين, عشان تجميع بليون جنيه كـ حَد ادنى, و يتحدد الحَد الأقصى على حسب رغبة و قدرة المواطنين.

مصادر

لينكات برانيه 
    مقالات كتير عن حملة "حلم العلم" فى جورنال المصرى اليوم
 الجروب الرئيسى للحمله على سايت الفيس بوك

مشاريع
علم
تكنولوجيا
انطونيوس الكبير

القديس أنطونيوس الكبير (كوم العروس ، 251 - طيبه ، 356 ) ، ناسك مصرى اتولد فى اسره كريمه ، فى كوم العروس فى صعيد مصر. كان من صغره بيحب العزله ، و لما بقى عنده عشرين سنه زهد الدنيا و كرس حياته للعباده، و لما كمل الخمسه و تلاتين هجر الدنيا و راح عاش فى الصحرا الشرقيه و قعد عشرين سنه فى حصن مهجور اسمه حصن " بسبار " او " بسبير ". اتعرض لتجارب و اغراءات كتيره لكن صمد و بقى له اتباع. عمل لاتباعه نظام محكم للرهبنه الانفراديه ، و ما كانوش بيشوفوا بعض الا للتعبد و الأكل. بعد كام سنه اتوغل اكتر جوه الصحرا و كان بيرجع ساعات يزور تلاميذه فى بسبار و بيسافر اسكندريه يواسى المضطهدين فى سجونهم و يشجعهم قبل ما يستشهدوا و يزور البطريرك اثناسيوس لما كان بيرجع من المنفى. قضى اخر ايامه فى طيبه واتوفى سنة 356 و هو عنده حوالى 105 سنه..

القديس أنطونيوس بيعتبر - مع القديس بولا ( بولس ) - منشىء الرهبنه المسيحيه فى مصر وعمل ليها قوانين. المسيحيين فى الشرق كلهم بيقدسوه و ليه ايقونات فى كل كنايس الشرق و كنايس باسمه ، وله دير فى الصحرا الشرقيه على ساحل البحر الاحمر. اثناسيوس السكندرى كتب سيرته العجيبه. الراهب امونيوس اللى بنى اديره فى وادى النطرون من تلاميذه.

مراجع 

 حسين فوزى :سندباد مصرى، جولات فى رحاب التاريخ، دار المعارف، القاهرة 1990
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

مواليد 251
وفيات 356
اقباط
مسيحيه
قديسين مصريين
قديسين مسيحيين
الكنيسه المصريه
رهبان مصريين
مئويين
اشخاص من بنى سويف
ناس من اهناسيا
مايسبيس

مايسبيس (Myspace) هو موقع اجتماعى للتعارف اتأسس فى الولايات المتحده الامريكيه وأى حد يقدر يشارك فيه ببلاش ويقدر يحط فيه معلومات عنه وصور ليه وكمان الأغانى اللى بيحبها وكمان اتعمل فى المايسبيس قسم خاص للفيديو يعنى يقدر الاعضاء يحطو اى فيديو كمان , المايسبيس موجود بأكتر من 14 لغه بس لحد دلوأتى مفيش عربى

لينكات برانيه 
 السايت الرسمى

مصادر 

سايتات انترنيت